breviarium
Store norske leksikon,Historie,Verdens historie og samtidshistorie,Europa,Romerrikets historie
Breviarium, kort fortegnelse (liste). Brukes også om et kort utdrag av et større verk, for eksempel om et par korte utdrag av Romas historie, forfattet i den senere keisertid.
Innenfor den katolske kirke er et breviarium en omfattende bok som inneholder tidebønnenes liturgi (officium), det vil si de bønner og tekststykker som blir benyttet i klostrene og av prester og geistlige når de forretter tidebønnene til åtte tider (horae) i døgnet utenfor messen og ved private bønner gjennom hele året. Et breviarium sammenfatter innholdet i flere boktyper, blant annet antifonarium, som er tidebønnenes sangbok. De eldste breviarier er fra 1000-tallet. Tradisjonelt har breviariene vært på latin, men finnes i nyere tid også på andre språk. Breviariet har ingen rolle i messen, hvor missalet er gjeldende.I 1519 utkom Breviarium Nidrosiense i trykk på initiativ av erkebiskop Erik Valkendorf i Trondheim, til bruk i hele den norske kirkeprovinsen (Norge med Bohuslen og Herjedalen, Island og Færøyene). Les mer i Store norske leksikon Breviarium imperii Breviarium Alaricianum Breviarium Romanum Breviarium Nidrosiense